جيمس كوك

چيمس كووك ( James Cook, ) (اتولد فى مارتون، يوركشاير، يوم 27 اكتوبر 1728 – اتوفى فى هاواى يوم 14 فبراير 1779) كان بحار و مستكشف انجليزى عمل تلات رحلات فى المحيط الباسيفيكى (المحيط الهادى)، و رسم خرايط للسواحل و اكتشف جزر جديده.

چيمس كووك بيرجع له الفضل فى انه اول واحد يوصل للساحل الشرقى بتاع اوستراليا و هوه اللى اكتشف جزر هاواى و اول واحد يرسم خريطه لـ نيوزيلاندا و نيوفاوندلاند.

چيمس كووك كان ابن مزارع من يوركشاير اتعلم فنون الملاحه فى بحر الشمال. مع ان الادميراليه البحريه البريطانيه اياميها كات مقصوره على ولاد الارستقراطيين بس لكن چيمس كووك بسبب مهارته فى الملاحه اتقبل فيها و بقى ظابط بحرى.

 نشئته 
چيمس كوك اتولد فى مارتون فى شمال يوركشاير ، انجلترا، يوم 27 اكتوبر 1728. ابوه كان مزارع. اشتغل چيمس كوك فى مينا قرية ستايثيس الساحليه. و لما بقى عنده تمنتاشر سنه راح على ويتبى و اشتغل فى المراكب اللى كات بتنقل الفحم بين نيوكاسل و النرويج و البلطيق. و اتعرف بانه بحار شاطر.

لما بقى عنده 27 سنه قرر انه يلتحق بالبحريه الملكيه عشان زى ما قال: "يجرب حظه بالطريقه دي". فدخل البحريه الملكيه برتبة بحار و دى كات درجه اقل بكتير من مستواه الحقيقى لكن مع مرور الايام ااترقا لدرجة ماستر متخصص فى المسح البحرى.
 مصادر 

تصنيف:مواليد 1728
تصنيف:وفيات 1779
تصنيف:مستكشفين و رحاله
تصنيف:مستكشفين انجليز